
a nevelési-oktatási intézményekben alkalmazandó étkezési térítési díjak és nyersanyagnorma megállapításáról szóló 6/2015. (II. 16.) Főv. Kgy. rendelet módosításáról szóló .../2019. (……) Főv. Kgy. rendelethez

1. A rendeletalkotás szükségességéről

A gyermekek védelméről és a gyámügyi igazgatásról szóló 1997. évi XXXI. tv. (a továbbiakban: Gyvt.) 151. § (2f) bekezdése szerint, ha a gyermekétkeztetést a települési önkormányzat biztosítja, úgy az intézményi térítési díjat a települési önkormányzat állapítja meg.
A Fővárosi Önkormányzat fenti kötelezettségének a nevelési-oktatási intézményekben alkalmazandó étkezési térítési díjak és nyersanyagnorma megállapításáról szóló 6/2015.(II.16.) önkormányzati rendelet megalkotásával tett eleget.
A térítési díjak és nyersanyagnormák felülvizsgálata miatt vált szükségessé a rendelet módosítása.

2. Jogalkotás elmaradásának várható következményei

Az élelmiszerárak növekedése miatt - a gyermekétkeztetés megfelelő színvonalon való ellátásához - a nyersanyagnormák megemelése szükséges.

3. Társadalmi hatás

A rendelet módosítása kizárólag a Fővárosi Önkormányzat fenntartásában lévő nevelési-oktatási intézményekben és a tankerületi központ, valamint az állami szakképzési és felnőttképzési szerv által fenntartott, a Fővárosi Önkormányzat tulajdonában álló ingatlanban működő valamennyi nevelési-oktatási intézményben az étkeztetést igénybe vevőkre terjed ki, nem következik be a társadalom egészét érintő változás. A gyermekétkeztetést igénybe vevők számára térítési díj emelésre nem kerül sor.

4. Gazdasági, költségvetési hatás
A rendelet módosítás hatályba lépésével az étkezési térítési díjak és nyersanyagnormák összegeinek kihirdetésére kerül sor. 
5. Környezeti és egészségügyi hatások
A főváros lakosságára környezeti és egészségügyi hatással nem kell számolni. A nyersanyagnormák emelésével a gyermekétkeztetésben résztvevők számára biztosítható a minőségi étkeztetés fenntartása.
6. Adminisztratív hatások
A rendelet módosításával az adminisztrációs terhek nem változnak.
7. A rendelet alkalmazásához szükséges személyi, szervezeti, tárgyi és pénzügyi feltételek
A rendelet végrehajtásához a jelenlegi személyi, szervezeti és tárgyi feltételek biztosítottak.
